**Vejledning og puljekriterier til puljen Åben Skole – lokale samarbejder og national videndeling**

**Puljens titel**

Åben Skole – lokale samarbejder og national videndeling

**Puljens formål**

Formålet er på et overordnet plan at understøtte arbejdet med den åbne skole for derigennem at styrke elevernes læring og trivsel samt at bidrage til opfyldelsen af folkeskolens formål og mål for folkeskolens fag og obligatoriske emner.

Konkret skal puljen og Åben Skole Dagen understøtte udvikling og etablering af lokale samarbejdsakti-viteter mellem skolen og lokale aktører i hele landet, sætte fokus på de mange fordele og muligheder, der er ved samarbejder med lokale aktører i regi af åben skole og sikre national videndeling og erfa-ringsudveksling, der både inspirerer til at igangsætte nye samarbejder og forholder sig til håndteringen af udfordringer.

Samarbejdet med lokale aktører kan eksempelvis være:

* Lokalsamfundets kultur-, folkeoplysnings-, idræts- og foreningsliv og kunst- og kulturskoler, lokale fritids- og klubtilbud, de kommunale eller kommunalt støttede musikskoler og ungdomsskoler.
* Virksomheder
* Frivillige organisationer

**Hvem kan søge puljen?**

Kommuner.

Skoler og lokale samarbejdsaktører skal søge gennem deres kommune.

**Puljens størrelse**

Puljen er på i alt 3,5 mio. kr.

**Ansøgt beløb**:

Der ydes ikke støttebeløb på under 100.000 kr. Den samlede projektsum skal derfor være på minimum 200.000 kr., jf. kravet om medfinansering (se længere nede).

Projektet skal være gennemført inden 31. december 2018.

Der kan ikke søges støtte til:

- Studieture- Bygninger og udstyr

- Transport

- Drift af projektet

- Uspecificerede projektomkostninger

- Udgifter til teknisk udvikling af digitale platforme (it-løsninger)

I forhold til frikøb af medarbejdere til udviklingsaktiviteter, skal der tages udgangspunkt i [timelønsatserne for forsøg og udvikling 2016](http://www.uvm.dk/-/media/UVM/Filer/Udd/Paa-tvaers/PDF/160126-Notat-vedr%2C-d-%2C-timeloenssatser-for-2016-til-offentliggoerelse-p%C3%A5-hjemmeside.ashx?la=dahttp://www.uvm.dk/-/media/UVM/Filer/Udd/Paa-tvaers/PDF/160126-Notat-vedr,-d-,-timeloenssatser-for-2016-til-offentliggoerelse-på-hjemmeside.ashx?la=da)

**Krav til ansøgninger**

Ved vurdering af ansøgningen lægges der vægt på, i hvilken grad projektforslaget lever op til følgende kriterier:

*1. Understøtter reformens målsætninger*

Projektets indhold understøtter folkeskolereformens målsætninger, og der kan argumenteres for det i ansøgningen. Folkeskolereformen har tre overordnede mål:

1. Folkeskolen skal udfordre alle elever, så de bliver så dygtige, de kan.

2. Folkeskolen skal mindske betydningen af social baggrund i forhold til faglige resultater.

3. Tilliden til og trivslen i folkeskolen skal styrkes blandt andet gennem respekt for professionel viden og praksis.

For at opfylde disse tre mål er der indført en længere skoledag med blandt andet mere varieret og prak-sisorienteret undervisning, fagprofessionelt samarbejde, ny tid til understøttende undervisning samt den åbne skole.

*2. Understøtter den åbne skole*

Med den åbne skole skal skolerne åbne sig over for det omgivende samfund. Det skal skolen gøre ved at arbejde sammen med lokale organisationer som fx idrætsforeninger, musik- og kulturskoler, museer eller ungdomsskolen.

Der vil blive lagt vægt på, at projektet:

* Inddrager det omgivende samfund i skoledagen på en måde, der understøtter elevernes læring og trivsel, bidrager til variation i skoledagen og til at differentiere undervisningen, så den imødekommer og udfordrer den enkelte elevs faglige niveau.
* Styrker den lokale sammenhængskraft og elevernes kendskab til det lokale foreningsliv og med de muligheder, som foreningslivet og lokalområdet rummer.
* Udvikler en model for kommunal forankring, hvis samarbejdet ikke er udarbejdet og etableret i kommunen.
* Inddrager nye aktører indenfor kultur- og foreningslivet eller videreudvikler et eksisterende samarbejde.

*3. Har undervisningsrelevans*

Projekterne skal bidrage meningsfuldt til undervisningen i skolen, herunder indeholde konkrete under-visningsforløb.

Projektet bidrager til at understøtte anvendelsen af fagpædagogiske og fagdidaktiske mål, herunder brug af Fælles Mål og læringsmålstyret undervisning. Koblingen til Fælles Mål fremgår tydeligt af projektan-søgningen.

*4. Har relevans for målgruppen og indsatsområdet*

Målgruppen for projektet er klart defineret. Valget af målgruppen er begrundet, og der er en tydelig sammenhæng mellem projektets indhold, målgruppen og indsatsområdet.

*5. Har nyhedsværdi og fokus på formidling*

Der skal redegøres for projektets nyhedsværdi og hvis muligt for, hvordan denne dokumenteres. Ansøgeren har på forhånd overvejet, hvordan materiale m.v., der udvikles i forbindelse med projektet, gøres tilgængeligt og formidles.

*6. Har lokal medfinansiering*

Der lægges vægt på, at det enkelte projekt er bredt økonomisk funderet med flere bidragsydere og en væsentlig medfinansiering på minimum 50 % af den ansøgte projektsum. Det samlede projektbudget skal også være på minimum 200.000 kr., da der ikke ydes støttebeløb (fra ministeriernes pulje) på under 100.000 kr.

*7. Deltager i hele initiativperioden*

Det tillægges vægt, at ansøgere ønsker at forpligte sig i hele perioden, som ministeriernes initiativ løber over, som strækker sig frem til 2018. I hele initiativperioden skal ansøgeren arbejde med at etablere og udvikle de lokale samarbejder med henblik på at kunne formidle resultaterne og videndele erfaringerne.,

*8. Har et lokalt sigte*

Projektet understøtter lokale samarbejder og skal derfor være forankret i lokalmiljøet.

*9. Projektets effekt og succeskriterie*

Projektets succeskriterier og de forventede resultater/effekter er klart defineret i ansøgningen.

**Øvrige krav**

De tilskudsmodtagende projekter forpligtes til formidling og videndeling af erfaringer fra projekterne

bl.a. ved bidrag til den nationale vidensopsamling. Tilskudsmodtagerne forpligter sig samtidig til at være repræsenteret ved et årligt åben skole arrangement, som de to ministerier afholder, hvor udvalgte projekter præsentere deres arbejde med henblik på videndeling med øvrige kommuner, skoler og aktører fra kultur- og foreningslivet mv. Videndelingen skal inspirere til at igangsætte nye samarbejder og bidrage med gode råd til håndteringen af udfordringer.

**Processtøtte og evaluering**

Der ydes processtøtte til og gennemføres en evaluering af alle projekter, som modtager tilskud. Projekterne og de deltagende parter skal bidrage til den samlede evaluering. Leverandøren vælges af Kulturministeriet og Ministeriet for Børn, Undervisning og Ligestilling, og udgiften hertil afholdes af staten.

**Hvordan søger jeg?**

Ansøgning foregår med det elektroniske ansøgningsskema ”[245 Ansøgning om Forsøgs- og Udviklingsmidler –](http://indberetninger.uvm.dk/) Åben skole”.

Ansøgerne skal desuden aflevere en [projektbeskrivelse](http://www.uvm.dk/-/media/UVM/Filer/Udd/Folke/DOC16/161014-Projektbeskrivelse-Aaben-skole-lokale-samarbejder-og-national-videndeling.ashx) og et budget.

Har I tidligere søgt, kan I bruge den samme kode og password som ved sidste ansøgningsrunde. Nye ansøgere får en kode og et password ved at skrive en e-mail til Puljesekretariatet (puljefou@uvm.dk). . Anmodning om brugernavn og password skal fremsendes senest en uge før ansøgningsfristen.

Når ansøgningen er indtastet og afsendt elektronisk, printes denne, og underskrives. Den underskrevne og indscannede kopi af ansøgningen skal sendes sammen med projektbeskrivelsen og budgettet til puljefou@uvm.dk. I emnefeltet skal der stå ”Åben skole + blanketnummer”.

Ansøgningsskemaet skal være dateret og underskrevet af ledelsen – eller af den person, der er bemyndiget af ledelsen til at underskrive ansøgninger.

**Formkrav**

Fire betingelser skal være opfyldt for at ansøgningen behandles:

* Ansøgningsskemaet skal være dateret og underskrevet af ledelsen – eller den person, der er bemyndiget af ledelsen til at underskrive ansøgninger.
* Der skal være udarbejdet og underskrevet samarbejdsaftaler mellem parterne, som beskriver de aftaler, leverancer og fagligheder de bringer ind i projektet.
* Ansøgningsskemaet skal være vedlagt projektbeskrivelse og budget (standardskabeloner findes i højre side).
* Ansøgningsfristen den fredag den 18. november 2016 kl. 12.00 skal overholdes. Ansøgninger indkommet efter tidsfristen vil ikke blive behandlet.

Ansøgninger bliver behandlet på det foreliggende grundlag

**Budgettet**

Der skal vedlægges et budget til ansøgningen. [Budgetskemaet](http://www.uvm.dk/-/media/UVM/Filer/Udd/Paa-tvaers/excel/160926-Skabelon-1-Alm-tilskud.ashx) kan findes på ministeriets hjemmeside. Retningslinjerne er følgende:

1. Budgettet skal indeholde udgiftsposterne (enkeltvis) for hele den tilskudsudløsende aktivitet.

2. De udgiftsposter, som ansøgeren især ønsker at opnå støtte til, skal fremgå klart af budgettet.

**Frist for ansøgninger**

Ansøgningsfrist er fredag den 18. november 2016 kl. 12.00, hvor den elektroniske ansøgning skal være ”godkendt” og den underskrevne ansøgning, projektbeskrivelse samt budget skal være fremsendt til puljefou@uvm.dk.

Ansøgninger, der indkommer efter fristen, vil blive afslået.

**Behandling af ansøgninger**

Ansøgningerne vurderes på baggrund af de opstillede krav og kriterier for tildeling af midler.

Der kan forventes svar på ansøgningerne i uge 51, 2016. ].

**Afrapporteringskrav**

Når indsatsen er afsluttet, skal ansøgeren indsende et regnskab og en kort rapport med afrapportering af de væsentligste aktiviteter i indsatsen (1-5 sider). Regnskabet skal revideres i henhold til [Puljebekendtgørelsen](https://www.retsinformation.dk/forms/R0710.aspx?id=176896).

Den endelige rapport, regnskab med ledelseserklæring samt eventuelt revisorerklæring og revisionsprotokol skal indscannes og sendes til puljefou@uvm.dk **senest den 31. marts 2019.**.

**Tidsplan**

Ansøgningsfrist: 18. november 2016 kl. 12.00

Svar på ansøgninger: Uge 51 (forventet)

Projektperiode: Fra tilsagnstidspunkt til 31. december 2018

Slutafrapportering: Senest 31. marts 2019

**Har du spørgsmål?**

Spørgsmål om selve ansøgningen skal ske direkte til puljesekretariatet, puljefou@uvm.